ભુજ નગરપાલિકામાં મલાઈદાર મનાતી કારોબારી સમિતિનાં ચેરમેન પદે બેસવાનાં ભાજપનાં કેટલાક નગરસેવકો અભરખા સેવી રહ્યા હતા અને જરૃર પડયે પાર્ટીનાં નિર્ણય વિરુદ્ધ બળવો કરવાની તૈયારી સાથે આવેલા ભાજપનાં ૧૫ નગરસેવકો કે જેમાં નગરપાલિકાનાં પૂર્વ પદાધિકારી પણ સામેલ હતા તેઓ કોંગ્રેસની ચાલમાં ફસાઈ ગયા અને આખરે ધારાસભ્યની નજીક મનાતા નગરસેવક ભરત રાણાનું કારોબારી ચેરમેન તરીકે નામ જાહેર થતાં કેટલાક નારાજ જૂથનાં નગરસેવકની રાજકીય કારકિર્દી દાવ ઉપર લાગી ગઈ હોવાની ચર્ચાએ જોર પકડયું છે.